Beleiringen av Kruja (1450)

Første beleiring av Kruja foregikk i 1450 da en større osmansk hær beleiret den albanske byen Kruja som på dette tidspunktet var den reelle hovedstaden i Albania og Lezhaligaens viktigste tilholdssted. De albanske styrkene under kommando av Skanderbeg slet på dette tidspunktet med lav kampmoral etter den mislykkede beleiringen av Svetigrad (antakelig Demir Hisar i dagens Makedonia) 14. mai til 31. juli 1448 og tapet av Berat i et nattlig angrep av pasjaen av Gjirokastra i tidligere samme år.

De osmanske styrkene rykket fram mot Kruja 5. april 1450Hodgkinson, Harry: Scanderbeg: From Ottoman Captive to Albanian Hero, side 107, London: Centre for Albanian Studies, 1999, ISBN 1-873928-13-0., og Skanderbegs oppmuntringer, støttet av byens presteskap, som støttet de av byens befolkning som hevdet at de hadde hatt visjoner om kjeruber og engler som hadde flydd over AlbaniaFrancione, Gennaro: Skenderbeu: Një hero modern, side 85, Trans. Tasim Aliaj. Tirana: Shtëpia botuese ''Naim Frashëri, 2003. ISBN 992738758, ga de albanske soldatene ny optimisme til å forsvare deres hovedstad med alle midler.Francione s. 87 Skanderbeg selv hevdet han hadde mottatt en visjon fra St. Georg som hadde gitt ham et brennende sverd.Francione s. 86

Før beleiringen var etablert forlot Skanderbeg med en styrke på  mann (herunder en rekke slavere, italienere, franskmenn og tyskere), og etterlot en styrke på  mann under kommando av sin nestkommanderende Vrana Konti. Festningen hadde forsyninger for en beleiring på 16 måneder, og kvinner og barn var evakuert til byer i Det venetianske Albania.

Skanderbegs styrke angrep de ulike osmanske leirene i området rundt Kruja og angrep sultan Murad IIs forsyningslinjer. Innen september var moralen sunket dypt i de osmanske leirene, også på grunn av sykdom. Den osmanske hæren måtte erkjenne at citadellet i Kruja ikke ville falle, opphevet beleiringen og vendte tilbake til Edirne. Den kommende vinteren døde sultan Murad II og ble etterfulgt av sin sønn Mehmed II.

 Referanser 

Kategori:Skanderbeg
Kategori:Slag med deltagelse av Det osmanske rike
Kategori:Albanias historie
Kategori:Konflikter i 1450
Kategori:Beleiringer med deltagelse av Det osmanske rike
Kategori:Slag med deltakelse av Albania